stanford-oval/wikipedia huggingface dataset:
אישבי-ארה
ביוגרפיה

פירוש שמו מאכדית אומר: "שבע (אל הדבר) ארה", שם כזה ניתן לילדים לאחר שאחיהם נפטרו ממגפה.
אישבי-ארה לא היה ממוצא שומרי, הוא היה ממוצא אכדי מעיר מארי. ישנן השערות כי אכן מוצאו מעיר מארי, אך למרות שמו האכדי הוא היה אמורי.
בתקופת שלטונו של המלך האחרון של שושלת אור 3, איבי-סין, היה אישבי-ארה קצין בכיר בצבאו של איבי-סין. בזמן שהשומר עברה תקופה קשה והייתה תחת התקפה מצד אמורים ועילם שלח איבי-סין את אישבי-ארה למשימת מסחר במטרה לרכוש חיטה. הוא הצליח לרכוש כמות גדולה של חיטה, אך לאחר ששמע כי אמורים פלשו לשומר וכבשו טירה אחר טירה הוא הגיע עם הסחורה לאיסין במקום אור. במכתב ששולח אישבי-ארה לאיבי-סין הוא מבקש מאחרון לשלוח לו ספינות כדי לפזר את החיטה בין עריה של שומר, ובאותו מכתב הוא דורש כי ימנו אותו לאחראי על הערים איסין וניפור. למרות שאיבי-סין תכנן להיענות לדרישותיו אישבי-ארה חש את כוחו והכריז על עצמו כמלך, תחילה הוא השתלט על עיר פולחן מרכזית של שומר, ניפור. לאחר השתלטות על ניפור הוא המשיך להשתלט על שאר עריה החשובות של שומר. איסין, עיר בירתו של איבי-סין נשארה בידיו של האחרון והמשיכה לשמש כעיר בירתו.
עם התרחבות כוחו והשפעתו של אישבי-ארה, שומר נחלקה תחת שלטונם של שני מלכים. איבי-סין בעצם שלט על העיר אור בלבד, ואילו אישבי-ארה שלט על שאר עריה של שומר. בשנת שלטונו ה-25 של איבי-סין פלשו לעיר עילמים וכבשו אותה. הם שבו את איבי-סין והשאירו בעיר כוח משמר. מספר שנים לאחר מכן אור נכבשה על ידי צבאו של אישבי-ארה ובכך הוא הפך לשליטה של כלל ארץ שומר.
הוא שלט במשך 33 שנים. לאחר פטירתו ירש את כס מלכות ממלכת איסין, בנו של אישבי-ארה, שו-אילישו.
לקריאה נוספת

נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019
Samuel Noah Kramer, The Sumerians: Their History, Culture, and Character, The University Chicago Press, 1963.
Kathleen Kuiper (ed.), Mesopotamia: The World's Earliest Civilization, The Rosen Publishing Group, 2010.
I. E. S. Edwards, The Cambridge Ancient History, Cambridge University Press, volume 1, part 2, 1971.
הערות שוליים

↑  Kramer, p.71
↑  Mesopotamia: The World's Earliest Civilization, p. 67
↑  וסרמן ובלוך עמ' 120-119
1 2  וסרמן ובלוך, עמ' 119
1 2  Kramer, p.70
↑  שמות שנות שלטונו של אישבי-ארה
| --- | --- |
בקרת זהויות :  LCCN: n86091946  VIAF: 40860232   WorldCat (עם VIAF): 40860232
איש קש (כשל לוגי)

איש קש או דחליל (בלשון הפועל: קישוש או דִחלול) היא שיטה רטורית הנוגעת להגחכה של טענה מסוימת, על ידי הצגתה באופן לא מדויק עד כדי שתיראה עבור אחרים כלא אמינה בעליל. מתוקף כך, טיעון איש קש מוצלח מציג את עמדת היריב כחלשה או מגוחכת ואף בכוחו להסיט דיון למחוזות לא רלוונטיים. במערכות לוגיות מסוימות, ובפרט בלוגיקה פורמלית, שיטה זו אף משקפת כשל לוגי, שכן היא פוגעת ברצף הלוגי כביכול של דיון מסוים.
המונח נגזר מ"איש קש", בובה בדמות אדם, לרוב ממולאת בקש, המשמשת בדרך-כלל להפחדת ציפורים, כמטרה במטווח, מטרת הסחה, וכדומה. באופן דומה, "איש קש" הוא גם כינוי בתחומי המשפט והכלכלה למי שמשמש דמות שבחזית, בהסוואה לאדם החשוב יותר הנותר ברקע, למשל ברכישה של חברה.
דוגמאות

טיעונים העושים שימוש באיש קש נפוצים מאוד, משום שהם מאפשרים לטוען להתגבר בקלות יחסית על קושי מהותי בטיעונו. ישנן מספר טכניקות נפוצות של הצבת אנשי קש:
הצגת רק חלק מטיעון היריב (לרוב החלק החלש בו), הפרכתו והעמדת פנים שהטיעון כולו הופרך. לדוגמה:
הצגת טיעון היריב בצורה מוחלשת, הפרכתו והצגת הטיעון ככזה שהופרך. לדוגמה:
הצגת טיעון היריב באופן מעוות, הפרכת הגרסה המעוותת, והעמדת פנים שטיעונו של היריב אכן הופרך. לדוגמה:
שימוש במילת "עוגן" מסוימת בטקסט של הטוען שכנגד, כדי להתמודד עם טיעון אחר, חלש יותר. לדוגמה:
מציאת או המצאת אדם המגן על העמדה בצורה חלשה, הצגתו כמגן העיקרי של העמדה, הפרכת טיעוניו, והעמדת פנים שכל טיעון בעד עמדה זו הופרך. לדוגמה:
הגזמה שמגחיכה את טענות היריב. לדוגמה:
המצאת אישיות בדיונית עם פעולות או אמונות הזוכות לביקורת, והעמדת פנים שהיא מייצגת את הקבוצה שעמה נמנה היריב. לדוגמה:
מציאת (או המצאת) אישיות שנחשבת (לפחות בעיני הטוען) כמייצגת את הטענה וחזרה בה (לפחות לפי הטוען). לדוגמה:
ראו גם

עקרון החסד
פנייה אל ההקצנה
הערות שוליים

↑  Strawman Fallacy
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
אגודה ישראלית לפסיכומטריקה

| --- | --- |

 פעילות:  איגוד אנשי מקצוע מתחום המדידה וההערכה החינוכית והפסיכולוגית
 תחום:  פסיכומטריקה, מדידה והערכה
 מדינה:  ישראל ישראל
 תקופת הפעילות:  2005–הווה (כ־19 שנים) 
 www.ispa.org.il
 
האגודה הישראלית לפסיכומטריקה (בכתיב מקוצר, אפי; באנגלית, Israeli Psychometric Association או ISPA) מאגדת אנשי מקצוע מתחום המדידה וההערכה החינוכית והפסיכולוגית (פסיכומטריקה).
האגודה הוקמה במטרה לקדם את המחקר והעשייה בתחום המדידה החינוכית והפסיכולוגית ולעודד פיתוח ויישום של מבחנים סטנדרטיים ושיטות הערכה. לשם כך האגודה פועלת למען שכלול כלי המדידה ושיטות ההערכה, התוויית והפצת שיטות חדשות וכלים מתודולוגיים עדכניים, וביסוס היישום המושכל של כלים אלו לצד התרעה על שימוש לקוי במבחנים או הצבעה על פרשנות מוטעית של תוצאותיהם. בנוסף האגודה פועלת כדי לעודד קשרים מקצועיים, שיתוף פעולה וחילופי מידע בין העוסקים והחוקרים בתחום המדידה וההערכה.
עיסוקים פסיכומטריים בישראל

בין החברים באגודה יש המגדירים עצמם כפסיכומטריקאים ויש מי שזהותם המקצועית אחרת, אך במסגרת תפקידם המקצועי הם עוסקים בהיבטים שונים של איסוף מידע שיטתי בכלים מקצועיים וזקוקים לידע ולכישורים הנדרשים מכל העוסקים במדידה והערכה במדעי החברה.
בתחום הזה נכללים חמשה עיסוקים עיקריים:
עיסוקים פסיכומטריים בישראל > מחקר פסיכומטרי

חוקרי הפסיכומטריקה עוסקים בתכנון, ביצוע ופרסום של מחקרים תאורטיים ויישומיים בנושאי מדידה והערכה, כגון: פיתוח של מודלים תאורטיים, פיתוח מתודולוגי או סטטיסטי הקשור לאיסוף, ניתוח או הסקת מסקנות מתוך תוצרי מדידה והערכה, פיתוח כלים ושיטות לבדיקת איכות המדידה ולדיווח של ממצאי פסיכומטריים, סוגיות פילוסופיות, חברתיות ואתיות בהקשר של מדידה.
עיסוקים פסיכומטריים בישראל > פיתוח כלי מדידה והערכה

העוסקים בתחום זה מתמחים בפיתוח של כלים לאיסוף נתונים באמצעות בחינות, מטלות, שאלונים, מרכזי הערכה, כלי תצפית, ראיונות וכיוצא בזה. כלים אלו יכולים לשמש למדידת יכולת וידע (מבחני מיון או הסמכה), לאבחון לקויות או הפרעות, למדידה של העדפות ועמדות ועוד.
עבודתם של מפתחי כלים כוללת לרוב את שלבי העבודה הבאים: פיתוח רציונל (מסגרת תאורטית) או מפרט מבחן, כתיבת פריטים, מטלות ומחוונים, הגהה ושכתוב, שיפור כלים, הרכבת מקבצי פריטים ונוסחי בחינה והכשרה של כותבי פריטים, מגיהים ומעריכים. לרוב, תהליך הפיתוח מתבסס על שיתוף פעולה בין מפתחי הכלים, בעלי הידע הפסיכומטרי הנדרש, לבין מומחים בתחום הידע הספציפי. בעקבות התקדמות היכולות של בינה מלאכותית יוצרת (Generative AI) מפתחי כלים צפויים לעשות שימוש ניכר בטכנולוגיות אלו לפיתוח פריטים, מטלות ומחוונים.
העיסוק בפיתוח כלים כולל שני עיסוקים מובחנים נוספים:
עיסוקים פסיכומטריים בישראל > פיתוח כלי מדידה והערכה > פיתוח כלים דיגיטליים

העיסוק הזה הוא בעיקרו פיתוח כלים, אך בדגש על כלי מדידה והערכה שמועברים באמצעים דיגיטליים (מחשב, טאבלט, סמרטפון). הוא דורש ידע ומיומנויות טכנולוגיות נוספות, שלרוב לא בהכרח נדרשות ממפתחי כלים קונבנציונליים ("נייר ועיפרון"). מעבר לפיתוח המטלות עצמן, העוסקים בהיבט הזה עשויים לעסוק גם במשחוק (גיימיפיקציה) של כלי מדידה, שימוש בבינה מלאכותית להעברת המבחן והערכת תגובות הנבחנים, או בתפעול מסדי נתונים לצורך אחסון וארגון פריטים ומטלות או לצורך בנייה אוטומטית של פריטים ומבחנים.
עיסוקים פסיכומטריים בישראל > פיתוח כלי מדידה והערכה > התאמת כלים

העיסוק הזה הוא בעיקרו פיתוח כלים, אך בדגש על כלי מדידה והערכה שמועברים באמצעים דיגיטליים (מחשב, טאבלט, סמרטפון). הוא דורש ידע ומיומנויות טכנולוגיות נוספות, שלרוב לא בהכרח נדרשות ממפתחי כלים קונבנציונליים ("נייר ועיפרון"). מעבר לפיתוח המטלות עצמן, העוסקים בהיבט הזה עשויים לעסוק גם במשחוק (גיימיפיקציה) של כלי מדידה, שימוש בבינה מלאכותית להעברת המבחן והערכת תגובות הנבחנים, או בתפעול מסדי נתונים לצורך אחסון וארגון פריטים ומטלות או לצורך בנייה אוטומטית של פריטים ומבחנים.
עיסוקים פסיכומטריים בישראל > ניתוח נתונים

מנתחי נתונים בתחום הפסיכומטריקה עוסקים בתוצרי מדידה והערכה, בהיבטים כגון: תכנון מערכי איסוף נתונים, ארגון וטיוב נתונים, התאמת שיטות הניתוח למטרות המחקר, בניית מודלים סטטיסטיים, ביצוע ניתוח כמותי או איכותני, ודיווח על ממצאים.
חלק מעבודתם של מנתחי נתונים נועד לשרת את מהלכי הפיתוח של כלי-מדידה חדשים, על ידי בדיקות מהימנות, תוקף והוגנות; פיתוח נורמות, ניתוח פריטים, ניתוח גורמים, ציינון, סילום כיול וכו'.
חלקה האחר של העבודה עוסק בניתוח תוצרי מדידה של כלים קיימים לשם הבנת ההיבטים שנמדדים, הצגתם, דיווח עליהם וכו'.
מנתחי נתונים עשויים להשתמש במודלים פסיכומטריים מתקדמים כגון IRT וצפויים לעסוק גם בטיפול בנתוני עתק (big data) במסגרת מחקרים מבוססי כריית מידע (data mining), עיבוד שפה טבעית (NLP), ניתוח למידה (learning analytics) ועוד.
עיסוקים פסיכומטריים בישראל > שימוש בכלי מדידה לצורכי אבחון או הערכה

אנשי-מקצוע בתחום זה עוסקים באבחון (נפשי, קוגניטיבי, דידקטי, תפקודי) או מבצעים הערכה ברמת הפרט (של רמת ביצועים, רמת הישגים, כשירויות להסמכה/רישוי וכו') על בסיס ממצאים המתקבלים משימוש בכלי מדידה פסיכומטריים. השימוש בכלים בהקשר זה עשוי להיות יישומי או מחקרי.
בנוסף להערכה ברמת הפרט, קיים גם רובד נוסף של שימוש בממצאי מדידות והוא הערכה ברמת המקבץ: הערכת התערבויות (כגון מיזמים, תוכניות חינוכיות או חברתיות) או הערכת מערכות (כגון גופים, ארגונים או מוסדות). הערכה זו מתבצעת על בסיס קיבוץ הנתונים המופקים מממצאי המדידות ברמת הפרט.
עיסוקים פסיכומטריים בישראל > ניהול בחינות

ההיבט הזה כולל מגוון גדול של עיסוקים הקשורים לתכנון, הארגון והתפעול השוטף של מערכות בחינה והערכה. גם לעוסקים בתחום זה נדרשת הבנה משמעותית של מושגי היסוד בפסיכומטריקה (כגון מדידה, מהימנות, תוקף, הוגנות), הכרות עם כלים ושיטות פסיכומטריות ופעילות בכפוף לאתיקה המקצועית הנדרשת; זאת מפני שהם אחראים ליצירת התנאים המאפשרים יישום מקצועי של תהליך המדידה, ובכלל זה הבטחת סטנדרטיזציה והוגנות בתנאי הבחינה, הפקת בחינות, תכנון ואדמיניסטרציה של העברות ניסיוניות (פיילוט) ותפעוליות, בניית תהליכי בקרה, טיפול ברמייה, דיווח ציונים ומענה לפניות ציבור.
כינוסים שנתיים

האגודה הישראלית לפסיכומטריקה מקיימת כינוסים שנתיים בט"ו בשבט (או במועד סמוך לו) החל משנת 2005.
מטרת הכינוסים היא להיות פורום להרצאות וחילופי רעיונות, להצגת תוצאות של מחקרים ולדיון במגוון נושאים ויישומים בתחום הפסיכומטריקה.
פרס אפי

האגודה הישראלית לפסיכומטריקה מקיימת תחרות דו-שנתית על פרס לעבודת מחקר בתחום המדידה וההערכה.
מטרת הפרס היא לעודד חוקרים צעירים לבצע מחקרים בתחום המדידה וההערכה במסגרת לימודי תואר שני או שלישי, ולהעניק להם הכרה על כך. הפרס מוענק מדי שנתיים בכינוס השנתי.
מועצת האגודה

מועצת אפי מנהלת את ענייני האגודה. המועצה מורכבת משישה חברים מן המניין של האגודה, כולל היו"ר וסגן היו"ר ( המכונה "היו"ר הנבחר"), ומנושאי תפקיד מקצועי (גזבר, מזכיר ויועץ משפטי).
היו"ר המכהן, היו"ר הנבחר ושאר חברי המועצה - למעט נושאי תפקיד מקצועי - נבחרים על ידי חברי האגודה אחת לשלוש שנים.
פעילות המועצה מבוקרת בידי ועדת ביקורת המורכבת משני חברים, אף הם נבחרים על ידי חברי האגודה אחת לשלוש שנים.
פרסומי האגודה

באתר האגודה הישראלית לפסיכומטריקה מתפרסמים כלי עזר לעוסקים בתחום הפסיכומטריקה והמדידה, ובהם עקרונות פעולה וקודים אתיים, לקסיקון מונחים בעברית ובאנגלית, והנחיות לחיבור מבחנים אקדמיים.
כמו כן האגודה מפרסמת מידעון מקוון ("מידעונט") המהווה פלטפורמה להחלפת מידע ודעות בתחום המדידה וההערכה. במידעונט מתפרסמים עדכונים, חידושים, דעות ומידע חשוב לעוסקים בתחום ולמתעניינים בנעשה בתחום הפסיכומטריקה בישראל.
פרסומי האגודה > מידע על כנסים ופרסומים בפסיכומטריקה

האגודה הישראלית לפסיכומטריקה מספקת מידע עדכני בדבר קיומם של כנסים ופרסומים בארץ ובעולם שעשויים לעניין את חברי האגודה.
הערות שוליים

↑  קרליץ, צ', סבר, ר', גזית, נ' וברצלבסקי, ר'., מיהם העוסקים בפסיכומטריקה בישראל? – מסמך אפיון מטעם האגודה הישראלית לפסיכומטריקה., באתר www.ispa.org.il, ‏דצמבר 2023
↑  מידעונט אפי, באתר אפי
אושן 12

| --- | --- |

 בימוי:  סטיבן סודרברג 
 הופק בידי:  ג'רי ויינטראוב 
 תסריט:  ג'ורג' נולפי 
 עריכה:  סטפן מיריון 
 שחקנים ראשיים:  ג'ורג' קלוני בראד פיט אנדי גרסיה אליוט גולד ברני מק דון צ'ידל מאט דיימון ג'וליה רוברטס קתרין זיטה ג'ונס
 מוזיקה:  דייוויד הולמס 
 צילום:  סטיבן סודרברג 
 מדינה:  ארצות הברית 
 חברת הפקה:  האחים וורנר, ג'רי ויינטראוב הפקות, Section Eight Productions, Village Roadshow Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  10 בדצמבר 2004
 משך הקרנה:  125 דקות
 שפת הסרט:  אנגלית 
 סוגה:  סרט שוד, סרט פעולה, סרט בלשי, סרט קומדיה, סרט בלשים 
 תקציב:  85–110 מיליון דולר
 הכנסות:  444,200,000 דולר
 הכנסות באתר מוג'ו:   oceanstwelve
 סרט קודם:  אושן 11
 סרט הבא:  אושן 13
 אתר רשמי
 דף הסרט ב־IMDb
 
אושן 12 הוא סרט קומדיית-שוד אמריקאי משנת 2004. הסרט מהווה המשך לסרט "אושן 11" שיצא 3 שנים קודם לכן והופק על ידי אותו צוות: הבמאי סטיבן סודרברג ואנסמבל השחקנים ההוליוודים ג'ורג' קלוני, בראד פיט, מאט דיימון, ג'וליה רוברטס ואנדי גרסיה בתפקידים הראשיים. גם רבים מהשחקנים המשניים חזרו להופעה נוספת בסרט, לצד שחקנים חדשים – ונסן קאסל וקת'רין זיטה-ג'ונס. הסרט המשיך את קו העלילה של הסרט הקודם וכן את מתכונת העלילה מרובת הדמויות והפיתולים.
הסרט זכה להצלחה בקופות הקולנוע והכנסותיו הסתכמו בלמעלה מ-440 מיליון דולר ברחבי העולם, למרות ביקורות פושרות ולעיתים אף שליליות. בעקבות הצלחתו יצא כעבור 3 שנים סרט המשך נוסף – "אושן 13".
עלילה

בסוף הסרט הקודם חבורת פושעים בהנהגתם דני אושן (ג'ורג' קלוני) וראסטי (בראד פיט) גנבו הון עתק מבעל הקזינו טרי בנדיקט (אנדי גרסיה). בנוסף הצליח דני לגרום לבת זוגו לשעבר טס (ג'וליה רוברטס) להפרד מבנדיקט ולחזור לזרועותיו.
עלילת הסרט נפתחת מספר שנים לאחר השוד – כל אנשי השוד התפזרו להם וחיים את חייהם. למארק, גנב מפורסם אשר פרש, יוצר קשר עם דני כדי ליצור תרמית פתלתלה ומסובכת – במהלכה תוחזר לו ביצת פברז'ה אשר גנב בעבר ונאלץ להחזיר וכן יתאחד עם בתו, אשר איננה מכירה אותו כלל – סוכנת היורופול איזבל להירי (קת'רין זטה-ג'ונס). על פי התוכנית למארק יפגע בגאוותו של בן טיפוחיו "שועל הלילה" – שודד צרפתי בשם פרנסואה טולור (ונסן קאסל), כדי שזה יציב בפני החבורה אתגר – גניבת הביצה מחדש.
פרטי התוכנית מגלים לצופים רק מאוחר יותר, ורוב עלילת הסרט, על אף שעוקבת אחר חבורתו של אושן ומסופרת מנקודת מבטם, משאירה את הצופים בבורות לגבי התוכנית אשר הולידה את המהלכים.
בעקבות השפלתו על ידי לאמרק, אשר טען בפניו כי שוד הקזינו שביצעו אושן וחבורתו היה מוצלח יותר מאלו שלו, טולור מגלה לבנדיקט את זהותם ומקום הימצאם של החבורה. זה מגיע לכולם ומציג בפניהם אולטימטום – עליהם להחזיר הכסף שנגנב בתוספת ריבית (כ-190 מיליון) בתוך שבועיים. החבורה מתכננת שוד באמסטרדם כדי להשיג את הכסף הדרוש, אך טולור מקדים אותם ומציב בפניהם את אתגר גניבת ביצת הפברז'ה – כל אחד ינסה לגנוב את הביצה בעודה מוצגת במוזיאון למשך שבוע.
טולור, וכך גם הצופים באותה העת, לא יודע כי החבורה איתרה את מיקום הביצה בדרכה למוזיאון בעזרתו של למארק, והחליפה בינה לבין זיוף. במקביל, בעקבות השוד באמסטרדם, מתחילה להירי לדלוק אחר החבורה, ולבסוף לוכדת אותם, לרבות טס, כאשר הם מביימים ניסיון שוד במוזיאון. החבורה נחלצת בזכות אימו של ליינוס (מאט דיימון), אחד השודדים, אשר מתחזה לסוכנת ממשלתית ומצליחה להעבירם לחזקתה. להירי, אשר זייפה את חתימת ממוניה כדי לאשר את המרדף אחר חבורת השודדים, נמצאת עתה במלכוד לאחד שהבינה כי החבורה ברחה מידיה. היא מצטרפת אל ראסטי ומתאחדת עם אביה.
דני וטס מגלים לטולור, אשר משוכנע כי גנב את הביצה האמיתית מהמוזיאון לאחר מה שחשב שהיה ניסיון כושל מצד חבורתו של אושן, כי למעשה הפסיד באתגר וגנב זיוף. לאחר מכן הם מספרים לו, ובכך גם חושפים בפני הצופים, את תוכניתו של למארק. בלית ברירה טולור משלם בעבורם את החוב לבנדיקט, והחבורה, עתה גם יחד עם להירי, חוזרת לחייה הנהנתנים.
שחקנים > השנים-עשר של דני אושן

ג'ורג' קלוני – דני אושן
בראד פיט – ראסטי ראיין
מאט דיימון – ליינוס קולדוול
ברני מק – פרנק קאטון
אליוט גולד – רובן טישקוף
דון צ'ידל – באשר טר
קייסי אפלק – וירג'יל מאלוי
סקוט קאן – טורק מאלוי
שאובו קין – "ין המדהים"
קרל ריינר – סול בלום
אדי ג'מיסון – לווינגסטון דל
ג'וליה רוברטס – טס אושן
שחקנים > אחרים

קת'רין זיטה-ג'ונס – בלשית היורופול איזבל להירי
אנדי גרסיה – טרי בנדיקט
ונסן קאסל – פרנסואה טולור, "שועל הלילה"
אלברט פיני – גספר למארק
אדי איזרד – רומן נייג'ל
שרי ג'ונס – מולי סטאר/גב' קולדוול
רובי קולטריין – מטסוי
טופר גרייס – בתפקיד עצמו
ברוס ויליס – בתפקיד עצמו
הפקה

הסרט צולם במקומות רבים מסביב לעולם, בהם בוורלי הילס, לוס אנג'לס, שיקגו, אמסטרדם, הארלם, פריז, מונקו, מונטה קרלו, רומא, אגם קומו וסיציליה.
איש שטח

| --- | --- |

 מידע כללי
 מאת:  ג'ון לה קארה 
 שפת המקור:  אנגלית
 סוגה:  מותחן ריגול
 הוצאה
 תאריך הוצאה:  2019 
 הוצאה בעברית
 הוצאה:  כנרת, זמורה - מוציאים לאור
 תאריך:  2020
 תרגום:  אמיר צוקרמן
 מספר עמודים:  287
 סדרה
 ספר קודם:  מורשת של מרגלים 
 
איש שטח (באנגלית: Agent Running in the Field; מילולית: "הסוכן שרץ בשדה") הוא מותחן ריגול משנת 2019 מאת ג'ון לה קארה שיצא לאור ב-17 באוקטובר 2019 והיה הרומן האחרון של לה קארה שיצא לאור לפני מותו בשנת 2020. הרומן מתרחש על רקע הברקזיט.
עלילה

הרומן מתרחש בשנת 2018 ומתאר את מערכת היחסים בין נט (קיצור לאנטולי), המספר, איש בן 47 בשירות הביון החשאי הבריטי (MI6), לבין אד, צעיר בן 25 בערך, איתו הוא משחק בדמינטון מדי שבוע. בפסקת הפתיחה של הרומן מתאר נט:
החל מפתיחה זו ולאורך הרומן פזורים רמזים מטרימים לכך שקשר זה לא יוביל לטוב.
נט הוא מפעיל סוכנים ותיק שלאחר שנים של תפקידים בחו"ל שב ללונדון, ומוטל עליו לנהל את "המקלט", תחנה המפעילה משתפי פעולה משניים. אשתו, פְּרוּ, היא עורכת דין ופעילה לזכויות אדם. נט מתאר אותה כ"שותפה לשירותים משפטיים כלליים בעלי אופי רחום במשרד עורכי דין ותיק ומבוסס בסיטי של לונדון, אבל מטפלת בעיקר בתיקי פְּרוֹ בּוֹנוֹ."
את עצמו מתאר נט על-פי תיאורו על-ידי מעסיקיו:
את עבודתו מתאר נט:
בתום כל משחק בדמינטון נט ואד יושבים לשתיית בירה ולשיחה. בשיחותיהם אד מותח ביקורת על הברקזיט ועל נשיא ארצות הברית, דונלד טראמפ, למשל: "הפרישה של בריטניה מן האיחוד האירופי בזמן של דונלד טראמפ, וכתוצאה מכך התלות המוחלטת של בריטניה בארצות הברית בתקופה שבה ארצות הברית מתקדת במלוא הקיטור לעבר גזענות ממסדית וניאו־פשיזם, היא חתיכת זין אטומי שאין דומה לו." נט מקשיב ומסכים בשתיקה. באוזני בתו, סְטֶף, נט גלוי יותר. הוא אומר שאנגליה 'כאם לכל הדמוקרטיות' אינה קיימת יותר, ומוסיף: "ממשלת מיעוט שמרנית של חדלי אישים מן הסוג הירוד ביותר. שר חוץ בהמה בור ועם הארץ שאותו אני אמור לשרת. והלייבור לא יותר טובים."
יחד עם סגניתו הצעירה פלורנס נט מתכנן מבצע מודיעין למעקב אחר אוליגרך המתגורר בלונדון, אך המבצע אינו מאושר, ולכן פלורנס פורשת. אד מזמין את נט למשחק זוגות, ונט מביא אתו למשחק את פלורנס, קודם שנודע לו על פרישתה.
במבצע מודיעין אחר, למעקב אחר מפעילת סוכנים רוסית המגיעה ללונדון, שנט נמנה עם מוביליו, מתברר שאד מרגל למען רוסיה, ועקב כך נט נחקר על-ידי עמיתיו (אותם הוא מכנה לאורך הרומן "ה־chers collègues שלי") על קשריו אתו ומודח ממשׂרתו.
פלורנס ואד מחליטים להינשא, ונט, הרוצה להצילם מהגורל הצפוי לאד כמרגל שנחשף, מתכנן יחד עם פְּרוּ את החילוץ.
משמעות ספרותית וביקורת

העורכת של ג'ון לה קארה בהוצאת ויקינג ספרים, מרי מאונט, אמרה כי "העניין בלה קארה הוא שהוא תמיד היה בבית באירופה כמו בבריטניה. אדם עם ניסיון כשלו במלחמה הקרה לא יכול היה להתרחק מהמחלוקות בבריטניה, ובין בריטניה לאירופה. לאחר משאל העם, לא הייתה לו ברירה אלא להסתכל על המקום בו אנו נמצאים כעת. הוא יומרני להפליא, וספר רגשי מאוד מבחינת כמה שהוא מרגיש קשור להיסטוריה של בריטניה ואירופה. אי אפשר להסיט את המבט, הוא מתייחס למשבר הפוליטי העכשווי".
לדברי בת'אן פטריק, כותבת ב-NPR, "ההודעה לעיתונות שלפני הפרסום מספרת לנו שזה 'רומן הברקזיט' של לה קארה, אבל זה מקטין רומן שעשוי להיות דיוקן במיניאטורה של מרגלים מודרניים, אך הוא מיניאטורה מפורטת להדהים ומשעשעת כמו כל דבר בז'אנר שלו כיום".
רוברט מק'רום כתב על הספר; "לה קארה מביא סיפור לתקופות שלנו, גדוש בתיבול הקלאסי של בגידה, שיגעונות של המדינה החשאית ושבריריות אנושית עצובה, כולם אפויים למותחן עכשווי חם מהתנור, שהשראתו חלקית מהמזימות של אוקראינה במאה ה-21, כיום. יותר מתמיד צומת הגבול של הפוליטיקה של המעצמה הגדולה". סקירת ספרים אנונימית באתר Kirkus Reviews סיכמה כי זו "הצדעה טראגיקומית הן לכוחות ההחלמה של גיבורו בעבר והן לקריירה המדהימה של מחברו הלא מוכן". מייקל ג'יי מקאן מצא את הספר "תענוג לקריאה" אך גם ציין כי הדמויות המשניות אינן מיושנות והסוף "מרגיש נמהר וקטום למדי".
הערות שוליים

↑  ג'ון לה קארה, איש שטח, כנרת, זמורה - מוציאים לאור, 2020, עמ' 7
1 2  איש שטח, עמ' 14
↑  איש שטח, עמ' 21
↑  איש שטח, עמ' 61
↑  איש שטח, עמ' 41
↑  Alison Flood (7 בספטמבר 2019). "Exclusive: John le Carré's new novel set amid 'lunatic' Brexit intrigue". The Guardian. נבדק ב-7 בספטמבר 2019. {{cite news}}:  (עזרה)
↑  Sarah Lyall (25 באוגוסט 2017). "In conversation. Spies Like Us: A Conversation With John le Carré and Ben Macintyre". New York Times. נבדק ב-15 באוקטובר 2019. {{cite news}}:  (עזרה)
↑  Bethanne Patrick (25 באוקטובר 2019). "John Le Carré Works Out Some Obsessions In 'Agent Running In The Field'". NPR.org. נבדק ב-4 במרץ 2020. {{cite web}}:  (עזרה)
↑  Robert McCrum (21 באוקטובר 2019). "Agent Running in the Field review – Brexit fuels John le Carré's fury". The Guardian. נבדק ב-4 במרץ 2020. {{cite web}}:  (עזרה)
↑  "Agent Running in the Field". 22 באוקטובר 2019. {{cite web}}:  (עזרה)
↑  Michael J. McCann (21 באוקטובר 2019). "Agent Running in the Field review – Brexit fuels John le Carré's fury". The New York Review of Books. נבדק ב-4 במרץ 2020. {{cite web}}:  (עזרה)
| --- | --- |
בקרת זהויות :  MusicBrainz work: 56712139-aca9-467e-8f9b-2a47cd671eae
איילת פישבך

| --- | --- |
 ענף מדעי:  פסיכולוגיה, כלכלה התנהגותית
 מקום מגורים:  ארצות הברית ארצות הברית
 מקום לימודים:  אוניברסיטת תל אביב אוניברסיטת מרילנד
 מוסדות:  אוניברסיטת שיקגו
 
איילת פישבך (Fishbach) היא פסיכולוגית ישראלית, חוקרת כלכלה התנהגותית, פרופסור בבית הספר למנהל עסקים באוניברסיטת שיקגו.
ביוגרפיה

פישבך נולדה וגדלה בקיבוץ יגור. השלימה תואר ראשון בפסיכולוגיה ובחינוך באוניברסיטת תל אביב (1992) והמשיכה לתואר שני (1995) ולתואר שלישי (1999) בפסיכולוגיה באותה אוניברסיטה, כולם בהצטיינות יתרה. לאחר פוסט-דוקטורט באוניברסיטת מרילנד (2000–2002) הצטרפה כחברת סגל לקבוצת הכלכלה ההתנהגותית של ריצ'רד ת'יילר בבית הספר למנהל עסקים של אוניברסיטת שיקגו. בשנת 2009 הועלתה לדרגת פרופסור.
מחקרה עוסק במוטיבציה ובשליטה עצמית בתחומים של מכון כושר, מתן תרומות ובסבלנות.
אימרה פלדש (גרפיקאי)

| --- | --- |

 לידה:  31 במאי 1881 בודפשט, האימפריה האוסטרו-הונגרית 
 פטירה:  1948 (בגיל 66 בערך) בוקרשט, הרפובליקה העממית הרומנית 
 מקום לימודים:  האוניברסיטה ההונגרית לאמנויות יפות 
 זרם באמנות:  אר נובו, הזצסיון הווינאי 
 הושפע על ידי:  László Hegedűs, Tivadar Zemplényi 
 
אימרה פלדש (במקור אימרה פֶלְד, בהונגרית: Földes Imre; בודפשט, 31 במאי 1881 – בודפשט, 1948) היה גרפיקאי יהודי-הונגרי, אמן כרזות, ומאייר.